  Майя Бывальцева 30-тӥ шуркынмонэ Ижкарысь Лэсьтӥськонъя техникумын вить выль мастерскойёс усьтӥзы. «Образование» йӧскалык ӵектос улсын федерал но улосвыл коньдэтъёсысь 24 миллион манет котыр висъязы, озьы ик дышетсконни ас поттэм коньдонзэ ватсаз. Со сярысь элькун тӧролэн но кивалтэтлэн пресс-службазы ивортӥз. Мастерскойёсты усьтон – со программаослэн выль пуштроссы, педагогъёсты дышетон, мукет дышетсконниосты азьпалтыны быгатон. Валтӥсез – выль лабораториос демонстрационной экзамен ортчытон понна луонлыкъёс кылдыто Светлана Болотникова, Удмуртиысь дышетонъя но тодосъя министрСолэн кылъёсызъя, Удмуртиын та ар пумозь демоэкзаменъёсты 800 пала студентъёс сётозы. 2024-тӥ арозь ӝыны палаез выпускникъёс сыӵе амалэн тодон-валанъёсты эскерон пыр потыны кулэ – со соослэн диплом ужзы. Озьы ик мастерскойёс WorldSkills чемпионатэ пыриськисьёс азьын выль луонлыкъёсты усьто. Таяз арын ми чемпионатлэн рейтингаз 14-тӥ интые ӝутскимы. Табере эшшо ӟечгес ужъемышъёс возьматыны луонлыкъёс вань Светлана Болотникова, Удмуртиысь дышетонъя но тодосъя министрКызьы вераз техникумлэн кивалтӥсезлэсь ужзэ быдэсъясь Александр Орлов, мастерскойёс WorldSkills стандартъёсъя тырмытэмын. Табере студентъёс-лэсьтӥськисьёс «Сантехника и отопление» ӧръя демоэкзаменъёс сётыны быгатозы, азьвыл элькунын сыӵе луонлык ӧй вал. Ми понна со выль ӧр, таяз арын кыкетӥез гинэ выпуск луоз. Со ӧръя демоэкзамен сётыны кулэ. Куронъёс туж чурытэсь. <…> Вить ӧръёс пӧлысь та тужгес азинлыкоез. Отын вань аспӧртэм тӥрлык, кудзэ куд-ог мастеръёс ноку ӧз адӟылэ. Озьы ик «Столярное дело» мастерское туала но вылӥ технологиосъя тӥрлык пуктэмын, элькунысь мукет дышетсконниосын сыӵезэ уд пумита Александр Орлов, Лэсьтӥськонъя техникумлэн кивалтӥсезлэсь ужзэ быдэсъясьСолэн верамезъя, тупатъян ужъёсты нуон улсын мастерскойёслэсь быдӟалазэс 63 процентлы будэтыны луиз. Туннэ студентъёс «Сухое строительство и штукатурные работы», «Малярные и декоративные работы», «Сантехника и отопление», «Столярное дело», «Кирпичная кладка» ӧръёсъя вӧлмыт но югыт мастерскойёсын тодон-валанъёссэс уж вылын возьматыны быгато. Тодэ вайытом, таяз арын Удмуртиысь вить шор ёзо ӧнер дышетсконниосын 24 выль мастерскойёс усьтӥзы – Сарапулысь педколледжын, Можгаысь агропромышленной коллекджын, Уваысь ӧнеръя колледжын, Асанысь аграрно-технической колледжын. Вуоно арын Удмуртиысь мерлыкъя но педагогикая элькун колледжын но Совето Союзлэн Героезлэсь Ф. А. Пушиналэсь нимзэ нуллӥсь элькун эм колледжын мастерскойёс кылдытыны 20 миллион манет котыр висъялозы. 2024-тӥ арозь улосвылын 50 туала мастерскойёс усьтыны кулэ.  Тегъёс: Дышетон Ижкар лэсьтськонудыс студентъёс Удмуртия шорёзоӧнердышетсконниос СветланаБолотникова  